**Anthonie Heinsius** (coñecido tamén polo seu nome latinizado: **Antonius Heinsius**), nado na cidade surholandesa de Delft, nos Países Baixos, o 23 de novembro de 1641 e finado na Haia, o 3 de agosto de 1720, foi un político e estadista holandés que exerceu como Gran Pensionario de Holanda desde 1689 ata a súa morte en 1720.

O pai de Anthonie era un coñecido e próspero comerciante da vila de Delft procedente dunha familia da aristocracia.

Traxectoria
-----------

### Primeiros nomeamentos

En 1679 foi nomeado Pensionario (alto funcionario responsable da administración) en representación da cidade de Delft nas Provincias Unidas e en 1687 ingresou no consello da cámara de Delft da Compañía Holandesa das Indias Orientais (VOC).

En 1682 foi nomeado negociador especial para Francia polo estatúder Guillerme III de Orange. A súa misión era a negociación da ocupación do Principado de Orange polo monarca francés Lois XIV. Malia o infrutuoso da misión, Guillerme III obtivo unha impresión moi favorable de Heinsius.

### Gran Pensionario

O 27 de maio de 1679, cando Guillerme III foi investido como rei de Ingaterra e tivo que partir para Londres, nomeou a Heinsius Gran Pensionario dos Estados de Holanda e Frisia Occidental, o que o convertía de facto no home con máis poder dos Estados Xerais dos Países Baixos. Desde ese momento pasou a ser o home forte de Guillerme, quen deixou nas súas mans a responsabilidade do goberno dos asuntos holandeses.

Heinsius era un duro negociador e un dos adversarios máis decididos e obstinados do expansionismo político de Francia.

El foi un dos promotores das coalicións antifrancesas durante a Guerra dos Nove Anos (1688-1697) e a Guerra de Sucesión Española (1701-1714). Despois do falecemento de Guillerme III en 1702, o poder de Heinsius nos Estados Xerais minguou, aínda que mantivo o seu título de Gran Pensionario ata a súa morte en 1720.

Anthonie Heinsius foi soterrado na Igrexa Vella (*Oude Kerk*) da súa vila natal de Delft.

Notas
-----

1. ↑  "Anthonie Heinsius. Dutch statesman". En *Encyclopaedia Britannica (en inglés)*
2. ↑  "Anthonie Heinsius \* 1641 - ✝ 1720". No sitio web oficial das Igrexas Nova e Vella de Delft *(en inglés)*
3. ↑  "Anthonie Heinsius". En *Larousse.fr (en francés)*
4. ↑  "Anthonie Heinsius Pensionary of Holland 22 November 1641 - 3 August 1720 Arquivado 28 de xuño de 2018 en Wayback Machine.". En *SpanishSuccession.nl (en inglés)*
5. ↑  "Copia arquivada". Arquivado dende o orixinal o 16 de abril de 2015. Consultado o 22 de febreiro de 2018.
6. ↑  "Heinsius, Antonie, Gran Pensionario d'Olanda". En *Enciclopedia Italiana*. 1933 *(en italiano)*
7. ↑  Listaxe de personaxes soterrados na Igrexa Vella de Delft, no sitio web oficial da igrexa *(en inglés e castelán)*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Anthonie Heinsius Modificar a ligazón no Wikidata*** |

### Bibliografía

* De Jongste, J.; Veenendaal, A. *Anthonie Heinsius and the Dutch Republic 1688-1720: : politics, war, and finance*. Instituut voor Nederlandse Geschiedenis. A Haia, 2002 [ISBN 90-5216-123-2] *(en inglés)*
* Veenendaal A.jr. *De briefwisseling van Anthonie Heinsius 1702-1720.* A Haia. 1976-2001 [ISBN 9024719062] *(en neerlandés)*

|  |  |
| --- | --- |
| Control de autoridades | 
* Wd: Q572597
* WorldCat
* VIAF: 66483363
* BNE: XX1335642
* BNF: 365929853
* BPN: 00772831
* CERL: cnp01259698
* DeutscheBio: 119018071
* E-Enlightment: heinsanton025629
* EBID: ID
* FAST: 60131
* GEC: 0032344
* GND: 119018071
* ISNI: 0000 0001 0910 2861
* LCCN: n80112973
* NKC: jo2017966101
* NTA: 068748000
* OL: OL1943133A
* SELIBR: 291949
* SUDOC: 028529405
* Treccani: anthonij-heinsius
* WikiTree: Heinsius-9

 |